Bohemond Taranto (ganet e 1054 ha marvet d'ar 5 pe d'ar 7 Meurzh 1111), anavezet ivez evel Bohemond Iañ Antioc'heia, a oa mael Taranto a 1089 da 1111 ha mael Antioc'heia a 1098 da 1111. Ur penn bras ag ar c'hentañ kroaziadeg e oa, o sturiañ ur bagad Normaned davet ar reter. Impalaeriezh roman ar Reter a oa anavezet mat gantañ dre e vrezeliadennoù gant e dad, e skiant prenet a reas anezhañ ar rener milourel ampartañ ag ar groazadeg.